ভগিনী নিবেদিতা
ভগিনী নিবেদিতার জন্ম হয় উত্তর আয়ারল্যান্ডে। তিনি তাঁর পিতা স্যামুয়েল রিচমন্ড নোবেলের নিকট এই শিক্ষা পান যে মানব সেবাই ঈশ্বর সেবা। পিতার কথা তাঁর পরবর্তী জীবনেও গভীর প্রভাব বিস্তার করেছিল। তিনি সঙ্গীত ও শিল্পকলার বোদ্ধা ছিলেন। পড়াশোনা শেষ করে ১৮৮৪ সাল থেকে ১৮৯৪ সাল পর্যন্ত দশ বছর তিনি শিক্ষকতা করেন। শিক্ষিকা হিসেবে তিনি বিশেষ খ্যাতি অর্জন করেছিলেন। শিক্ষকতা করতে করতেই তিনি বুদ্ধের শিক্ষা সম্পর্কে আগ্রহী হয়ে ওঠেন। এই সময়ই স্বামী বিবেকানন্দের সঙ্গে তাঁর সাক্ষাৎ হয়। বিবেকানন্দের বাণী তাঁর জীবনে এতটাই গভীর প্রভাব বিস্তার করে যে তিনি ভারতকে তাঁর কর্মক্ষেত্ররূপে বেছে নেন। তিনিই প্রথম পাশ্চাত্য নারী যিনি ভারতীয় সন্ন্যাসিনীর ব্রত গ্রহণ করেছিলেন।
ভগিনী ক্রিস্টিন
১৯০২ সালে স্বামী বিবেকনন্দের মৃত্যুর আব্যহতি পূর্বে তিনি ভারতবর্ষে আগমন করেন। ১৯১১ সালে ভগিনী নিবেদিতার মৃত্যুর পর তিনি তাঁর নারী শিক্ষা বিদ্যালয়ের দায়িত্বভার গ্রহণ করেন। ১৯১৪ সাল অবধি ভারতে বসবাস করার পর তিনি ১৯১৪ সালে আমেরিকা ফিরে যান।
কিছু বিশেষজ্ঞ যেমন ভগিনী গার্গী , পরিব্রাজিকা ব্রজপ্রাণা মনে করেন,স্বামী বিবেকানন্দ ভগিনী ক্রিস্টিনকে নিজের মেয়ে মনে করতেন।